אורה הרצוג

אורה הֶרְצוֹג (24 בדצמבר 1924 – 10 בינואר 2022) הייתה אשת ציבור ופעילה חברתית ישראלית, רעיית הנשיא השישי של מדינת ישראל חיים הרצוג ואימו של הנשיא ה-11 יצחק הרצוג. מייסדת המועצה לישראל יפה ונשיאה בין-לאומית של הארגון.

ביוגרפיה
250px|ממוזער|נשיא מדינת ישראל יצחק הרצוג ורעייתו מיכל הרצוג מדליקים נרות זיכרון לזכרה של אורה הרצוג, 10 בינואר 2022
אורה אמב"ש (לימים: הרצוג) נולדה במצרים, למשפחה יהודית-אשכנזית ממוצא רוסי ופולני. הוריה היו לאה (בתו של יחיאל מיכל שטיינברג, איש מוצא), ושמחה אמב"ש (ראשי תיבות: אני מאמין באמונה שלמה) מהנדס במקצועו. להוריה היו ארבעה ילדים. אחותה סוזי (שושנה), נישאה לימים לדיפלומט הישראלי אבא אבן.

הוריה הגיעו למצרים מיפו. היא התחנכה בבתי הספר הצרפתיים באסמאעיליה וסיימה תואר ראשון במתמטיקה ובפיזיקה מאוניברסיטת ויטווטרסראנד שבדרום אפריקה.

באוקטובר 1946, בתום לימודיה, עלתה לארץ ישראל. באותה שנה נבחרה להשתתף במחזור הראשון של בית הספר לדיפלומטים שהקימה הסוכנות היהודית. בשנים אלו הייתה חברת ההגנה. במאי 1947 נישאה לחיים הרצוג וליוותה אותו בתפקידיו בצה"ל ובחיים הציבוריים.

במהלך מלחמת העצמאות, ב-11 במרץ 1948, נפצעה בפיגוע בבית המוסדות הלאומיים. שירתה במלחמה זו כקצינה בחיל המדע - מח' המודיעין – ש.מ. 2.

בשנים 1950–1954 ובשנית בין 1975–1978 חייתה הרצוג עם משפחתה בארצות הברית, לרגל תפקידי בעלה כנספח צבאי וכשגריר באו"ם.

הרצוג כיהנה כמזכ"ל הוועדה לאירועי שנות העשור למדינה (1958) וביוזמתה נוסד חידון התנ"ך. לאחר מכן שימשה חברה במועצה לתרבות ולאמנות (1959–1968) ובשנת 1969 ייסדה את "המועצה לישראל יפה".

בשנת 1971 התפרסם ספרה "סודות האירוח" ללימוד נימוסים והליכות.

בשנים 1983–1993 כיהן בעלה חיים הרצוג כנשיא מדינת ישראל. אורה הרצוג המשיכה לשאת בתפקידים ציבוריים ובתקופה זו הייתה ״המועצה לישראל יפה״ לארגון מוביל בתחום איכות הסביבה. בשנת הארבעים למדינה (1988) היא עמדה בראש מבצע "ישראל לובשת ניקיון".

לאחר תום כהונתו של בעלה כנשיא המדינה היא נשאה בתפקידים שונים, ובהם: יו"ר הוועדה הציבורית לאירועי שנת החמישים (1998), חברת מליאת רשות השידור, חברת המועצה הציבורית המייעצת למפעל הפיס, חברת חבר-הנאמנים של מוזיאון תל אביב ויו"ר אגודת הידידים של בית החולים שניידר.

הרצוג הוגדרה כ"נשיאה הבין-לאומית-אמריטה" של "המועצה לישראל יפה".

חיים אישיים
אורה הייתה רעייתו של חיים הרצוג, הנשיא השישי של מדינת ישראל. לזוג ארבעה ילדים:

 עו"ד יואל הרצוג
 תא"ל (במיל') מיכאל (מייק) הרצוג, שגריר ישראל בארצות הברית
 יצחק (בוז'י) הרצוג, נשיא מדינת ישראל ולשעבר חבר כנסת, ראש האופוזיציה, יו"ר הסוכנות היהודית ושר בממשלות ישראל.
 רונית הרצוג, פסיכולוגית קלינית.
ממוזער|ארונה של אורה הרצוג מוצב במשכן הנשיא בירושלים, 12 בינואר 2022
ממוזער|קברה של אורה הרצוג בתום הלוויה, 12 בינואר 2022
הרצוג נפטרה ב-10 בינואר 2022 בגיל 97. ארונה הוצב במשכן הנשיא בירושלים והיא נקברה לצד בעלה, הנשיא השישי חיים הרצוג בחלקת גדולי האומה בהר הרצל.

אילן יוחסין

 הנצחה 
ממוזער|בית ספר לאמנויות ביקנעם על שם חיים ואורה הרצוג
 בית ספר יסודי "שיא" בראש העין.
 בית ספר יסודי לאמנויות על שם חיים ואורה הרצוג ביקנעם עילית.

קישורים חיצוניים

 אורה הרצוג, באתר נשיא מדינת ישראל







הערות שוליים

קטגוריה:בני זוג של חברי הכנסת
קטגוריה:בני זוג של נשיאי מדינת ישראל
קטגוריה:חברי מליאת רשות השידור
קטגוריה:חיילי חיל המדע
קטגוריה:יושבי ראש ונשיאי עמותות
קטגוריה:ישראליות ילידות מצרים
קטגוריה:ישראלים ילידי מצרים
קטגוריה:לוחמות ההגנה
קטגוריה:לוחמי ההגנה
קטגוריה:מנהלות ישראליות
אורה
קטגוריה:משפחת שטיינברג
קטגוריה:עולים לאחר מלחמת העולם השנייה
קטגוריה:פעילות איכות הסביבה ישראליות
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:בוגרי אוניברסיטת ויטווטרסראנד
קטגוריה:בוגרות אוניברסיטת ויטווטרסראנד
קטגוריה:צהלה: אישים
קטגוריה:אישים הקבורים בחלקת גדולי האומה
קטגוריה:ישראלים שנולדו ב-1924
קטגוריה:ישראליות שנולדו ב-1924
קטגוריה:ישראלים שנפטרו ב-2022
קטגוריה:ישראליות שנפטרו ב-2022